
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru modificarea Legii nr. 70/1991 privind alegerile locale



Biroul permanent al Camerei Deputaţilor a transmis, cu adresa nr. 106 din 17 aprilie 2000, Comisiei pentru drepturile omului, culte şi problemele minorităţilor naţionale, în vederea dezbaterii şi avizării, propunerea legislativă pentru modificarea Legii nr. 70/1991 privind alegerile locale.



În şedinţa din 11 mai 2000, Comisia a analizat propunerea legislativă şi a hotărât, cu unanimitate de voturi, să îi acorde un aviz de principiu favorabil.



Hotărârea Comisiei are în vedere o realitate ce trebuie analizată şi tratată cu toată atenţia. În municipiul Braşov – de exemplu – localitate cu o bogată istorie şi tradiţie săsească, cu un patrimoniu cultural şi arhitectonic remarcabil creat de-a lungul timpului de membrii acestei etniii – populaţia de origine germană nu are, din cauza numărului redus al membrilor acesteia, şansa de a întruni un număr de voturi cerut de legea actuală pentru acordarea unui mandat de consilier în Consiliul municipal. S-ar impune, credem, ca, în localităţi cu un specific similar (care ar trebui identificate în baza unei documentaţii temeinice), să explorăm o soluţie de genul aceleia pe care o propun autorii propunerii legislative. Soluţii de acest gen nu pot, evident, să fie operaţionale pentru alegerile locale din anul 2000.

PREŞEDINTE,

Marţian Dan
_954962747.doc
[image: image1.png]






